| Medaljeoversikt |
| --- |
| Konkurrerte for Sverige Sveriges flagg |
| Orientering |
|  Seire sammenlagt i Verdenscupen: 1
(én fjerdeplass) |
| Verdenscupseiere, enkeltløp: 4 
(9 pallplasseringer) |
| Verdensmesterskap |
| Gull | 1997 Norges flagg Grimstad |  Stafett |
| Gull | 2004 Sveriges flagg Västerås |  Stafett |
| Sølv | 2001 Finlands flagg Tammerfors |  Stafett |
| Sølv | 2003 Sveits’ flagg Rapperswil |  Stafett |
| Bronse | 1999 Skottlands flagg Inverness |  Stafett |
| Bronse | 2001 Finlands flagg Tammerfors |  Kort |
| Europamesterskap |
| Gull | 2002 Ungarns flagg Sümeg |  Kort |
| Gull | 2004 Danmarks flagg Roskilde |  Stafett |

**Gunilla Svärd** (født 26. mars 1970 i Uppsala) er en tidligere svensk orienteringsløper. Hun representerte de svenske orienteringsklubbene IF Thor og OK Måsen, samt det svenske landslaget. Svärd er verdensmester og europamester i orientering. Hun vant Verdenscupen i orientering sammenlagt i 1996.

Karrière
--------

Svärd debuterte i VM i orientering i tyske Detmold i 1995. Der fikk hun i sitt eneste løp med seg 23.-plass fra kortdistansen. I 1997 slo hun til for alvor og løp andre etappe på det svenske laget som tok gull på VM-stafetten. Laget bestod ellers av Anna Bogren, Cecilia Nilsson og Marlena Jansson. Sverige vant foran Norge og Sveits. Hun var med å ta stafettbronse i Inverness to år senere. Fra verdensmesterskapet i finske Tammerfors i 2001 fikk Gunilla Svärd med seg to medaljer hjem. Det ble sølv på stafetten og Svärds eneste individuelle VM-medalje kom i form av bronse på kortdistansen. Nytt stafettsølv ble det i sveitsiske Rapperswil i 2003. Året etter var Svärd førsteetappeløper for Sverige som gikk helt til topps på VM-stafetten på hjemmebane i Västerås. Gunilla Svärd ble dermed en av få løpere som har tatt medalje i VM-stafett fem mesterskap på rad. Jenny Johansson og Karolina A. Højsgaard løp de to andre etappene.

I 2002 ble Svärd europamester på kortdistanse i ungarske Sümeg, da hun gikk helt til topps foran sveitsiske Brigitte Wolf og Birgitte Husebye. Hun ble som ankerkvinne på det svenske laget europamester i stafett i Roskilde i 2004. Også da var Johansson og Højsgaard med på laget.

Meritter
--------

### Verdenscupseire

| Nr. | Dato | Sted | Distanse |
| --- | --- | --- | --- |
| **1.** | 1992-08-2020. august 1992 | Østerrikes flagg Breitenfurt, Wien | Klassisk distanse |
| **2.** | 1994-04-033. april 1994 | New Zealands flagg Auckland | Klassisk distanse |
| **3.** | 1996-07-3030. juli 1996 | Sveriges flagg Mölndal | Kort distanse |
| **4.** | 2002-09-2525. september 2002 | Ungarns flagg Sümeg | Mellomdistanse (EM) |

Yrkesliv
--------

Etter endt karriere har Svärd blant annet arbeidet som lærer og teamansvarlig for orienteringslinjen på Celsiusskolan i Uppsala.

Eksterne lenker
---------------

* (en) Gunilla Svärd – World of O Rediger på Wikidata


| * v
* d
* r
Vinnere av verdenscupen i orientering, kvinner |
| --- |
| 
* 1986: Ellen Sofie Olsvik
* 1988: Ragnhild Bratberg
* 1990: Ragnhild Bente Andersen
* 1992: Marita Skogum
* 1994: Marlena Jansson
* 1996: Gunilla Svärd
* 1998: Hanne Staff
* 2000: Hanne Staff
* 2002: Simone Luder
* 2004: Simone Niggli-Luder
* 2005: Simone Niggli-Luder
* 2006: Simone Niggli-Luder
* 2007: Simone Niggli-Luder
* 2008: Anne Margrethe Hausken
* 2009: Simone Niggli-Luder
* 2010: Simone Niggli-Luder
* 2011: Helena Jansson
* 2012: Simone Niggli-Luder
* 2013: Simone Niggli-Luder
* 2014: Tove Alexandersson
* 2015: Tove Alexandersson
* 2016: Tove Alexandersson
* 2017: Tove Alexandersson
* 2018: Tove Alexandersson

 |